નિકી મારી સાથે ખુશ રહેવા લાગી હતી. હું પપ્પાના બિઝનેશ મા લાગી ગયો હતો. આખો દિવસ કંટાળીને આવતો ત્યારે નિકી મારી રાહ જોતી બેઠી જ હોતી. નિકીના પ્રેમ ને લીધે જ હું ધંધો કરી શકતો હતો અને મારી સિગરેટની લત પણ નિકીએ જ છોડાવી દીધી હતી. અમે ખુશીથી જીવતા હતા. પૈસા ગાડી બંગલો બધું મારી પાસે હતું પણ કંઈક ખૂટતું હતું. મને રાહુલ ની યાદ આવતી ત્યારે હું નિકીને લઈને એજ બગીચે એજ બેન્ચ ઉપર જઈને બેસતો….